Pretorianer een van SA se mooiste manne | Maroela Media
Andries Hendrik Potgieter, ŉ Pretoriase sanger en model, is deur Cosmopolitan-tydskrif aangewys as een van SA se 12 sexyste manne. Dié 12, wat sportsterre, akteurs en modelle insluit, pryk nou op ŉ kalender wat landwyd beskikbaar is.
Andries Hendrik skerts en sê hy dink die beoordelaars het seker nie goed genoeg gesoek nie. “Ek dink hulle het in alfabetiese volgorde gesoek en toe is my naam eerste.” Hy is nie seker hoe die ding begin het nie, maar hy het homself amper dood geskrik toe hy ŉ oproep van die tydskrif ontvang, sê hy.
Uit ŉ groot aantal mans wat benoem is, is hy deur die publiek as “Mnr. Julie” aangewys. Andries Hendrik is die enigste sanger wat vanjaar op die kalender verskyn. Die enigste ander sanger wat voorheen vir die kalender benoem was, is Bobby van Jaarsveld.
Uit dié 12 sal die algehele wenner deur die publiek gekies word en bekend staan as SA se sexyste man.
“My voorkoms en gesondheid was nooit regtig só belangrik nie, maar nou dat ek ouer word het ek besluit ek wil gesonder lewe,” sê Andries Hendrik.
Hoewel hy tydens verskeie modeweke op die loopplank verskyn, bly sing sy eerste liefde. “Dis die een ding wat ŉ mens gelukkig hou,” sê hy. “Die modelwerk is eintlik ŉ persoonlike doelwit. As mens sing kan jy net vry wees.”
Deel van: Bekendes, Karmenaadjies, Musiek
Samaritane se ongewone wittebrood in Kaapstad
Hmmm ‘eye-candy” vir ons dames! Definitief iets om na te kyk!!
Stella · 4 jare gelede
Smaak verskil. Nataniël is vir my die mooiste mooie man. Dit voel asof hy so in my siel in kyk met daai mooi oë, sag en lieflik soos ‘n droom van die hemel. En daai talmende glimlag so deur die Edik van Nantes se kamera, my hart fladder sommer saam die skoenlappers weg oor die Franse blomvelde. So as iemand iets daar tussen die laventel optel wat soos ‘n varktjop lyk, moenie dit vir jou hond voer nie. Dis my hart…
Jy is seker nie n vrou nie?
Nataniel lyk vir my soos ‘n “hard probeer” Boy George.
Ja ek is ‘n vrou. Sy aantreklikheid is vir my so verbysterend dat dit al daai goed wat jy in gedagte het transendeer.